**TISZAVASVÁRI VÁROS POLGÁRMESTERÉTŐL**

4440 Tiszavasvári, Városháza tér 4.

Tel.: 42/520-500. Fax: 42/275-000. E-mail: tvonkph@tiszavasvari.hu

**Ügyiratszám: TPH/178-36/2021.**

**123/2021.**

**HATÁROZAT**

**- veszélyhelyzetben átruházott hatáskörben meghozott döntésről -**

**„Tiszavasvári Gyógyfürdő fejlesztése” című ET-2020-02-060 projekt azonosítószámú pályázat támogatói okirat 1. sz. módosításának elfogadásáról**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, **Tiszavasvári Város Önkormányzata Képviselő-testülete helyett átruházott hatáskörben eljárva** az alábbi határozatot hozom:

**I. Elfogadom a „Tiszavasvári Gyógyfürdő fejlesztése” című ET-2020-02-060 projekt azonosítószámú pályázat támogatói okiratnak 1. sz. módosítását a határozat mellékletében foglalt tartalommal.**

**INDOKOLÁS**

Az Önkormányzat **egyedi támogatási igényt nyújtott be 2020. szeptemberben a Kisfaludy2030 Turisztikai Fejlesztő Nonprofit Zrt.-hez** (1037 Budapest, Bokor utca 23-25.) (továbbiakban: Támogató) egy **4 csillagos szálloda megvalósítására** a Tiszavasvári, Nyárfa utcában. A Támogató **2020. december 17. napján kelt támogatói okirata** szerint **100 millió forint vissza nem térítendő 100%-os intenzitású támogatásban részesítette az önkormányzatot,** amely a beruházás **előkésztési folyamatainak finanszírozását biztosítja.**

Az előkészítési folyamatok során felmerült **a támogatói okirat módosításának** szükségessége, melynek **kezdeményezéséről a 63/2021. PM határozatban döntöttem**, az abban foglalt indokok alapján.

Támogató a **módosítási kérelmet elfogadta, és az abban foglaltaknak megfelelően jóváhagyta**. Az okirat 1. sz. módosítása a határozat mellékletét képezi, melynek elfogadásáról a rendelkező részben foglaltak szerint döntöttem.

A veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm. rendelet hatálybalépését követőena katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében:**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.

A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.

Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.

Tiszavasvári, 2021. május 4.

**Szőke Zoltán**

**polgármester**